REGULAMENT

de desfășurare a concursului „Inventatorul anului” din INCD Turbomotoare COMOTI

Art. 1.
Concursul „Inventatorul anului” se desfășoară anual.

Art. 2.
Datele concrete privind termenul de înscriere a candidaților, data anunțării rezultatelor preliminare, termenul de depunere a contestațiilor și data anunțării rezultatelor finale se stabilesc anual, de către Consiliul Științific.

Art. 3.
În aceeași ședință, Consiliul Științific numește o Comisie specială de evaluare a rezultatelor concursului. Cel puțin cinci dintre membrii acestei Comisii vor trebui să aibă certificate ORNISS pentru a avea posibilitatea evaluării documentelor secretizate, dacă este cazul.
Art. 4.
După stabilirea datelor prevăzute la Art. 2, lansarea concursului se anunță tuturor angajaților INCD Turbomotoare COMOTI prin email și prin afișare în locuri vizibile la sediul Institutului.
Art. 5.
La concursul „Inventatorul anului” se poate înscrie orice angajat al INCD Turbomotoare COMOTI.

Art. 6.
Un concurent poate înscrie la concursul „Inventatorul anului”, în condițiile art. 7, un număr nelimitat de obiecte de proprietate intelectuală din categoriile:

· invenții;

· modele de utilitate;

· programe de computer;

· modele industriale;

· desene industriale;

· mărci.

Punctajul concurentului rezultă din însumarea punctajelor obținute pentru fiecare dintre acestea.

Art. 7.
Sunt eligibile pentru concursul „Inventatorul anului” obiectele de proprietate intelectuală din categoriile enumerate la art. 6 care îndeplinesc simultan următoarele condiții:

7.1.
sunt brevetate sau certificate de către Oficiul de Stat pentru Invenții și Mărci (OSIM), European Union Intellectual Property Office (EUIPO), sau World Intellectual Property Organization (WIPO), începând cu anul calendaristic anterior celui în care se organizează concursul;
7.2.
au printre titulari INCD Turbomotoare COMOTI.
Art. 8.
Înscrierea concurenților se face la Secretarul Consiliului Științific în termenul stabilit de către Consiliul Științific conform Art. 2. Concurenții vor depune la dosarul de înscriere o cerere de înscriere la concurs, copia brevetului sau certificatului, o autoevaluare a punctajului obținut, precum și celelalte documente doveditoare în condițiile Art. 12.

Art. 9.
Evaluarea dosarului de înscriere la concurs se face de către Comisia specială desemnată la Art. 3.

Art. 10.
Comisia specială de evaluare a rezultatelor concursului este formată dintr-un Președinte, 4 membri plini și 3 membri supleanți. Membrii supleanți înlocuiesc Președintele sau membrii plini în cazul apariției unui conflict de interese, în sensul prevăzut în Codul de Etică al INCD Turbomotoare COMOTI. Ordinea în care membrii supleanți înlocuiesc membrii plini este decisă de către Președintele comisiei.

Art. 11.
Dacă Președintele trebuie înlocuit din motive de incompatibilitate, Comisia specială de evaluare a rezultatelor concursului alege, dintre membrii plini, un alt Președinte.

Art. 12.
Comisia specială de evaluare a rezultatelor concursului evaluează dosarul de înscriere la concurs în raport cu punctajul definit după formula:

unde:


i reprezintă numărul de ordine al obiectului de proprietate intelectuală înscris în concurs de un concurent,


j reprezintă numărul de ordine al ariei tematice în care se poate încadra obiectul de proprietate intelectuală în analiză,


C1 reprezintă coeficientul de nivel de protecție,


C2 este coeficientul de categorie a proprietății intelectuale,


C3 este coeficientul de categorie a produsului,


C4 este coeficientul de transferabilitate,


C5 este coeficientul de arie tematică,


C6 este coeficientul de nivel de maturitate tehnologică,


C7 este coeficientul de recunoaștere,


C8 este coeficientul de impact economic,


C9 este coeficientul de proprietate instituțională,


NA este numărul de autori ai obiectului de proprietate intelectuală.


12.1
Coeficientul de nivel de protecție (C1) are valorile:

· 4 pentru înregistrare OSIM,
· 7 pentru înregistrare EUIPO,
· 10 pentru înregistrare WIPO,


Pentru fiecare înregistrare suplimentară la o altă asociație națională pentru invenții și mărci se adaugă câte un punct suplimentar.


Se probează prin prezentarea copiei brevetului sau certificatului.


12.2
Coeficientul de categorie a proprietății intelectuale (C2) are valorile:

· 10 pentru invenții,
· 10 pentru modele de utilitate,
· 10 pentru programe de computer,
· 7 pentru modele industriale,

· 4 pentru desene industriale,

· 1 pentru mărci.



Se probează prin prezentarea copiei brevetului sau certificatului.


12.3
Coeficientul de categorie a produsului (C3) are valorile:

· 10 dacă obiectul de proprietate intelectuală reprezintă în sine un produs care face obiectul unui contract economic sau de cercetare având un nivel de maturitate tehnologică de cel puțin 8,

· 7 dacă obiectul de proprietate intelectuală reprezintă o componentă majoră a unui produs care face obiectul unui contract economic sau de cercetare având un nivel de maturitate tehnologică de cel puțin 8,

· 4 dacă obiectul de proprietate intelectuală reprezintă o componentă minoră a unui produs care face obiectul unui contract economic sau de cercetare având un nivel de maturitate tehnologică de cel puțin 8,

· 1 dacă obiectul de proprietate intelectuală nu este concretizat într-un produs care face obiectul unui contract economic sau de cercetare având un nivel de maturitate tehnologică de cel puțin 8.



Se probează prin prezentarea descrierii obiectului de proprietate intelectuală pe baza căreia s-a obținunt brevetul sau certificatul.


12.4
Coeficientul de transferabilitate (C4) are valorile:

· 10 dacă obiectul de proprietate intelectuală este transferabil la mai multe produse deja existente în portofoliul COMOTI și având un nivel de maturitate tehnologică de cel puțin 8,

· 5 dacă obiectul de proprietate intelectuală este transferabil la un produs deja existent în portofoliul COMOTI și având un nivel de maturitate tehnologică de cel puțin 8,

· 1 dacă obiectul de proprietate intelectuală nu este transferabil la un produs deja existent în portofoliul COMOTI și având un nivel de maturitate tehnologică de cel puțin 8.



Se probează prin prezentarea descrierii produsului sau produselor la care poate fi transferat obiectul de proprietate intelectuală.


12.5
Coeficientul de arie tematică (C5) are valorile:

· 10 dacă obiectul de proprietate intelectuală se poate încadra în domeniul aviației,

· 10 dacă obiectul de proprietate intelectuală se poate încadra într-unul dintre domeniile prioritare definite în Planul Național de Cercetare – Dezvoltare pentru perioada 2015 – 2020 (PNCDI III) de mai jos:

· tehnologia informației și a comunicațiilor, spațiu și securitate;

· energie, mediu și schimbări climatice;

· econanotehnologii și materiale avansate;

· tehnologii noi și emergente;

· bioeconomie,

· 7 dacă obiectul de proprietate intelectuală se poate încadra într-unul dintre domeniile acoperite de codul CAEN al INCD Turbomotoare COMOTI,

· 4 dacă obiectul de proprietate intelectuală se poate încadra în alt domeniu prioritar decât cele definite anterior,

· 1 dacă obiectul de proprietate intelectuală nu se încadrează nici într-unul dintre domeniile prioritare și nici în cele acoperite de codul CAEN al INCD Turbomotoare COMOTI.

Un obiect de proprietate intelectuală se poate încadra în mai multe arii tematice. Punctajul concurentului rezultă din însumarea punctajelor obținute pentru fiecare dintre acestea.



Se probează prin prezentarea justificată a ariei sau ariilor revendicate.


12.6
Coeficientul de nivel de maturitate tehnologică (C6) se calculează în funcție de nivelul de maturitate tehnologică definit în Anexa I și are o valoare egală cu acesta. Se va determina câte un coeficient de nivel de maturitate tehnologică pentru fiecare arie tematică în care se încadrează obiectul de proprietate intelectuală.



Se probează prin prezentarea justificată a nivelului de maturitate tehnologică revendicat pentru fiecare arie tematică.


12.7
Coeficientul de recunoaștere (C7) are valorile:

· 10 dacă obiectul de proprietate intelectuală a fost premiat în decursul anului calendaristic pentru care se desfășoară concursul, la concursuri sau târguri de inventică, sau de către alte instituții cu recunoaștere internațională din străinătate,

· 7 dacă obiectul de proprietate intelectuală a fost premiat în decursul anului calendaristic pentru care se desfășoară concursul, la concursuri sau târguri de inventică, sau de către alte instituții cu recunoaștere internațională din România.



Se probează prin prezentarea unei copii a documentului însoțitor al premiului (se acceptă și listarea a paginilor web).


12.8
Coeficientul de impact economic (C8) are valorile:

· 10 dacă aplicarea obiectului de proprietate a generat pentru INCD Turbomotoare COMOTI venituri de peste 1.000.000 lei în decursul anului calendaristic pentru care se desfășoară concursul,
· V / 100.000 dacă aplicarea obiectului de proprietate a generat pentru INCD Turbomotoare COMOTI venituri între 100.000 lei și 1.000.000 lei în decursul anului calendaristic pentru care se desfățoară concursul, unde V este valoarea acestor venituri,

· 1 dacă aplicarea obiectului de proprietate a generat pentru INCD Turbomotoare COMOTI venituri sub 100.000 lei în decursul anului calendaristic pentru care se desfășoară concursul,



Prin venituri generate se înțelege valoarea adăugată aferentă unui produs, pentru care se plătește TVA. Se probează prin prezentarea unui document contabil (dacă este cazul).


12.9
Coeficientul de proprietate instituționale (C9) are o valoare egală cu fracția din proprietatea intelectuală care aparține INCD Turbomotoare COMOTI, înmulțită cu 10.



În cazul în care există mai mulți titulari, se probează prin prezentarea unui extras din contractul care reglementează drepturile de proprietate intelectuală. În caz contrar, este suficientă copia brevetului sau certificatului.
Art. 13.
În urma evaluării punctajului, Comisia specială de evaluare a rezultatelor concursului întocmește clasamentul candidaților in ordinea descrescatoare a punctajelor și desemnează câștigătorul Concursului „Inventatorul anului”. In caz de egalitate premiul se împarte intre candidații clasați pe locul 1.

Art. 14.
În cazul egalității de puncte ale concurenților, se aplică succesiv următoarele criterii de departajare:

· Scorul celui mai bine punctat obiect de proprietate intelectuală individual care are un coeficient de arie tematică de 10,
· Scorul următorului cel mai bine punctat obiect de proprietate intelectuală individual care are un coeficient de arie tematică de 10, succesiv, până la epuizarea obiectelor de proprietate intelectuală înscrise în concurs de către candidat,
· Scorul celui mai bine punctat obiect de proprietate intelectuală individual, indiferent de aria tematică,
· Scorul următorului cel mai bine punctat obiect de proprietate intelectuală individual indiferent de arie tematică de 10, succesiv, până la epuizarea obiectelor de proprietate intelectuală înscrise în concurs de către candidat,
· Poziția în lista de autori a celui mai bine punctat obiect de proprietate intelectuală individual care are un coeficient de arie tematică de 10,
· Poziția în lista de autori a următorului cel mai bine punctat obiect de proprietate intelectuală individual care are un coeficient de arie tematică de 10, succesiv, până la epuizarea obiectelor de proprietate intelectuală înscrise în concurs de către candidat,
· Poziția în lista de autori a celui mai bine punctat obiect de proprietate intelectuală individual indiferent de aria tematică,

· Poziția în lista de autori a următorului cel mai bine punctat obiect de proprietate intelectuală individual care indiferent de aria tematică, până la epuizarea obiectelor de proprietate intelectuală înscrise în concurs de către candidat,

· În cazul în care de egalitatea persistă, concurenții se vor clasa ex aequo.

Art. 15.
După întocmirea clasamentului prevăzut la Art. 13, Comisia specială de evaluare a rezultatelor concursului întocmește un raport către Consiliul Științific, raport care conține rezultatele preliminare ale concursului.

Art. 16.
Secretarul Consiliului Științific informează, prin email, candidații înscriși despre rezultatele preliminare din raportul Comisiei specială de evaluare a rezultatelor concursului.
Art. 17.
Concurenții înscriși pot depune contestații în termenul prevăzut la Art. 2, cu privire la evaluarea dosarelor proprii de înscriere la concurs.
Art. 18.
Contestațiile sunt rezolvate de către o Comisie specială de rezolvare a contestațiilor.

Art. 19.
După trecerea termenului de înscriere la concurs, Consiliul Științific numește o Comisie specială de rezolvare a contestațiilor, cu respectarea prevederilor privind conflictul de interese, în sensul prevăzut în Codul de Etică al INCD Turbomotoare COMOTI.
Art. 20.
Comisia specială de rezolvare a contestațiilor este formată dintr-un Președinte și 2 membri.

Art. 21.
Comisia specială de rezolvare a contestațiilor reanalizează dosarele de înscriere la concurs ale candidaților care au depus contestații și întocmește un raport către Consiliul Științific, în termen de 48 de ore de la încheierea termenului de depunere a contestațiilor.

Art. 22.
Consiliul Științific, întrunit în ședință în termen de 14 zile calendaristice de la termenul de depunere a contestațiilor, pe baza raportului Comisiei specială de evaluare a rezultatelor concursului și pe cea a raportului Comisie specială de rezolvare a contestațiilor, validează rezultatele concursului.

ANEXA I
Nivele de maturitate tehnologică

	Nivel
	Definiție

	2
	Formularea conceptului (obținerea brevetului sau certificatului)

	3
	Demonstrarea principiului prin mijloace analitice (calcul) sau numerice (simulari)

	4
	Verificarea funcțională experimentală în condiții de laborator

	5
	Verificarea funcționala experimentala la scară redusă sau în similitudine într-un mediu relevant

	6
	Verificarea funcțională experimentală la scară reala într-un mediu relevant

	7
	Prototip la scară reală a cărui funcționare este demonstrată în mediul relevant

	8
	Produs omologat și certificat pentru a fi disponibilizat către exploatare

	9
	Produs omologat și certificat pentru a fi disponibilizat către exploatare cu cel puțin 6 luni de exploatare cu succes


